Brotonica
La brotonica  (Stachys officinalis o Betonica officinalis) es una planta erbacèa vivaça de la familha de las Lamiacèas. Son interès medecinal èra ja conegut dins l'antiquitat, per un tractat atribuït a Antonius Musa, medecin d'August.

Usatges medecinals 
Utilizada tradicionalament per tractar l'ànsia, la litiasi biliara, las cremaduras d'estomac, l'ipertension arteriala,  la migrana e las neuralgias, e per prevenir la susor exessiva. S'emplega tanben en pomada per las copaduras e sortiduras. Cap d'aqueles usatges foguèron pas provats scientificament, mas la planta èra autrecòps fòrça emplegada e un provèrbi popular disiá La brotonica al medecin fa la nica.

Las plantas del genre Stachys an una activitat anti radical liure e antioxidanta potenta, saique deguda al taus enauçat de polifenols que contenon. L'òli essenciala de Stachys officinalis es antibacteriana. Las partidas aerianas contenon de feniletanoïd glicosids, (betoniosids A-F) e acetosid, acetoside isomèra, campneosids II, forsitosid B e leucosceptosid B. Las raices contenon de diterpen glicosids, betonicosids A-D e diterpen, betonicolide.

Referéncias 

Flòra (nom vernacular)